Reizh ha lezenn

Reizh ha lezenn a vez graet eus ul lodenn eus ar Gwir liammet gant obererezhioù reizhel denel. Disheñvel eo al lezennoù war ar seks hervez ar broioù, rannvroioù hag ar varnadurezh, ha kememt int bet a-hed an amzer. An obererezhioù seksel e-maez al lezenn a vez graet torfedoù seksel Un eil maer dilennet 'ba kêr Vrest zo lakaet dindan ensell evit un torfed seksel.

Lod eus al lezennoù a bled gant an obererezhioù reizhel a zo bet savet evit gwareziñ an holl berzhidi, ul lod all a zo bet savet evit talañ ouzh doareoù d'ober a vez lakaet da dalvezout evel un torfed. Da skouer, ul lezenn a c'hall difenn ar seks hep gwarez ma vez unan eus an dud oberiant o c'houzout eo klañv gant ur c'hleñved reizhel pe evit gwareziñ ur minor; gellout a ra ivez al lezennoù talañ ouzh an darempredoù seksel n'int ket a-genglev. A voas, al lezennoù a-sav a-enep an obererezhioù gwelet evel drougimplij revel pe doareoù d'ober ha n'int ket degemeret hervez selloù ar gevredigezh pe a sav a-enep an normoù sokial. An drougimplij revel a zo un darempred dic'hoant etre daou pe meur a zen gour pe daou ha betek meur a vinored, hag, hervez al lezennoù hervez an oad a asant, darempredoù etre un den gour hag ur minor.
Termenadurioù
An torfedoù reizhel a zo doareoù da gas obererezhioù seksel denel ha n'int ket degemeret pe gwelet evel dañjerus evit ur gevredigezh ha lakaet da dalvezout evel un trofed gant ar Gwir. Un den hag a seven seurt obererezhioù a vez graet torfedour reizhel anezhañ. Ul lodenn eus an torfedoù reizhel a zo reoù oc'h implij ar feulster liammet gant ar seks. Ul lod all a zo liammet gant normoù sokial pe difenn-hud, evel ar gwadorged, sodomiezh, vilonaj ha dispakerezh. Lies-tre eo an doare da welet petra a zo un torfed pe get hervez ar sevenadurezhioù ha broioù, hag ar memestra a-fed disoc'h lezennel ha kastiz. 

E broioù ar C'hornaoueg eo siouloc'h al lezennoù war an obererezhioù reizhel, evel gant ar revelezh dre genoù, hag a oa a hengoun un torfed e lod broioù, met reutoc'h e vo war an torfedoù reizhel all. En un toullad sevenadurezhioù all, alies gant ur pouez relijiel kalz braasoc'h, eo ledanoc'h hollad an obererezhioù seksel lakaet da dalvezout evel torfedoù c'hrevus.

Adkavet e vez un diazez dre vras el lezenn war ar reizh, en darn ar vroioù e vez klasket talañ ouzh obererezhioù seksel gant minored pe bugale dindan an oad a asant, dispak n'int ket a-genglev pe sellet obererezhioù seksel e-maez al lezenn, seks gant tud kar (gwadorged), gant poan d'al loened, obererezhioù seksel gant tud aet da Anaon (nekrofiliezh). Al lezenn a c'hell bezañ lakaet da dalvezout pa vez kaoz eus harellerezh, noazusted, aon, gloazadennoù, pe tagadennoù broudet gant ar reizh, pe riskloù hag abuziñ eus lod liammoù dre al labour. Eus un tu all al lezenn a vez implijet ivez evit reoliañ dre ar c'hontrollerezh eus an danvez pornografek pe gwelet evel hudur.
 Notennoù ha daveennoù 

Rummad:Torfedoù reizhel
Rummad:Reizh ha lezenn
Rummad:Lezennoù war ar reizh